Suvestinė redakcija nuo 2019-08-02

Sprendimas paskelbtas: TAR 2016-02-09, i. k. 2016-02531

ALYTAUS RAJONO SAVIVALDYBĖS TARYBA

SPRENDIMAS

DĖL NEKILNOJAMOJO TURTO, KURIS YRA NENAUDOJAMAS, APLEISTAS, NEPRIŽIŪRIMAS ARBA NAUDOJAMAS NE PAGAL PASKIRTĮ, NUSTATYMO TVARKOS APRAŠO PATVIRTINIMO

2016 m. vasario 4 d. Nr. K-27

Alytus

Vadovaudamasi Lietuvos Respublikos vietos savivaldos įstatymo 16 straipsnio 4 dalimi LR nekilnojamojo turto mokesčio įstatymo 6 straipsnio 2 dalimi Alytaus rajono savivaldybės taryba n u s p r e n d ž i a:

1. Patvirtinti Nekilnojamojo turto, kuris yra nenaudojamas, apleistas, neprižiūrimas arba naudojamas ne pagal paskirtį, nustatymo tvarkos aprašą (pridedama).

2. Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Algirdas Vrubliauskas

PATVIRTINTA

Alytaus rajono savivaldybės tarybos

2016-02-04 sprendimu Nr. K-27

(Alytaus rajono savivaldybės tarybos

2019-07-30 sprendimo Nr. K-154

redakcija)

NEKILNOJAMOJO TURTO, KURIS YRA NENAUDOJAMAS, APLEISTAS, NEPRIŽIŪRIMAS ARBA NAUDOJAMAS NE PAGAL PASKIRTĮ, NUSTATYMO TVARKOS APRAŠAS

I. BENDROSIOS NUOSTATOS

1. Nekilnojamojo turto, kuris yra nenaudojamas, apleistas, neprižiūrimas arba naudojamas ne pagal paskirtį, nustatymo tvarkos aprašas (toliau – Aprašas) reglamentuoja Alytaus rajono savivaldybės (toliau – Savivaldybės) teritorijoje esančių nekilnojamojo turto objektų, kuriems taikomas Savivaldybės tarybos nustatytas nekilnojamojo turto mokesčio tarifas, sąrašo (toliau – Sąrašas) sudarymo ir keitimo tvarką.

2. Aprašo tikslas yra nustatyti nekilnojamąjį turtą, kuris yra nenaudojamas, neprižiūrimas, apleistas arba naudojamas ne pagal paskirtį, įvertinti valdytojų veiksmus dėl šių objektų naudojimo, priežiūros, būklės gerinimo ar jų užimamos teritorijos tvarkymo bei apmokestinti Alytaus rajono savivaldybės tarybos sprendimu nustatytu nekilnojamojo turto mokesčio tarifu nustatyta tvarka į Sąrašą įtrauktus objektus.

3. Apraše naudojamos sąvokos atitinka Lietuvos Respublikos nekilnojamojo turto mokesčio įstatyme ir Lietuvos Respublikos statybos įstatyme apibrėžtas sąvokas.

II. SĄRAŠO SUDARYMAS

4. Į Sąrašą gali būti įrašytas fizinių ir juridinių asmenų nekilnojamasis turtas, kuris, vadovaujantis Lietuvos Respublikos nekilnojamojo turto mokesčio įstatymu, yra apmokestinamas nekilnojamojo turto mokesčiu ir atitinka bent vieną iš šių kriterijų:

4.1. patalpų ir statinių valdytojai nevykdo Lietuvos Respublikos statybos įstatyme nustatytų statinių naudotojų pareigų;

4.2. faktiškai naudoja nekilnojamąjį turtą, kurio statyba neužbaigta Lietuvos Respublikos statybos įstatymo nustatyta tvarka.

5. Alytaus rajono savivaldybės administracijos seniūnai (toliau – Seniūnai) savo seniūnijų teritorijoje pagal nustatytus kriterijus vizualiai įvertina nekilnojamojo turto būklę ir iki kiekvienų metų birželio 15 d. pateikia savivaldybės administracijos Architekto skyriui (toliau – Architekto skyrius) preliminarų nekilnojamojo turto objektų sąrašą.

6. Seniūnai kartu su sąrašais pateikia turimą informaciją apie statinius ir patalpas: adresą, savininką ar naudotoją (jeigu žinomas), nurodo statinio būklę (nenaudojamas, avarinis ir netvarkomas, sudegęs ir netvarkomas ar pan.) ir prideda turimą vaizdinę medžiagą (nuotraukas, žemėlapius ir pan.).

7. Architekto skyrius identifikuoja statinius bei patalpas, patikrina, ar statinių, patalpų valdytojai kreipėsi dėl statybą leidžiančių dokumentų išdavimo į Sąrašą įrašytam objektui statyti, rekonstruoti, atnaujinti, remontuoti ar griauti, surenka kitą papildomą informaciją apie Sąraše esančių statinių ir patalpų būklę ir perduoda informaciją Alytaus rajono savivaldybės administracijos direktoriaus įsakymu sudarytai komisijai (toliau – Komisija).

8. Komisija, gavusi Seniūnų ir Architekto skyriaus pateiktą informaciją, patikrina, patikslina duomenis ir apibendrina Sąrašą iki kiekvienų metų liepos 15 d.

9. Architekto skyrius, gavęs Komisijos apibendrintą preliminarų sąrašą, informuoja į Sąrašą įrašytus nekilnojamojo turto objektų valdytojus apie Savivaldybės planuojamą nustatyti nekilnojamojo turto mokesčio tarifą objektams, kurie yra apleisti, neprižiūrimi ar nenaudojami.

10. Asmenys, kurių nuosavybės teise valdomas nekilnojamojo turto objektas planuojamas įrašyti į Sąrašą, turi teisę ne vėliau kaip per 20 kalendorinių dienų nuo pranešimo apie planuojamą įrašymą į Sąrašą gavimo dienos pateikti administracijai dokumentus, įrodančius, kad nekilnojamojo turto objektas neatitinka 4 punkte nustatytų kriterijų arba atitikimas šiems kriterijams yra sąlygotas 14 punkte nurodytų aplinkybių.

11. Komisija svarsto nekilnojamojo turto valdytojų pateiktus dokumentus ir galutinį preliminarų Sąrašą teikia Architekto skyriui ne vėliau kaip iki rugsėjo 30 d.

12. Architekto skyrius, gavęs galutinį preliminarų Sąrašą, artimiausiame savivaldybės tarybos posėdyje teikia Savivaldybės tarybai sprendimo projektą dėl Sąrašo tvirtinimo.

13. Architekto skyrius per 10 darbo dienų nuo Savivaldybės tarybos sprendimo priėmimo dienos praneša įrašytų į Sąrašą nekilnojamojo turto objektų valdytojams apie jų nekilnojamojo turto objekto įrašymą į Sąrašą ir apmokestinimą Savivaldybės tarybos nustatytu nekilnojamojo turto mokesčio tarifu.

III. SĄRAŠO KEITIMAS

14. Asmenys, kurių nekilnojamojo turto objektai įrašyti į Savivaldybės tarybos sprendimu patvirtintą Sąrašą, gali per 30 kalendorinių dienų nuo pranešimo apie jų valdomo objekto įrašymo į Sąrašą gavimo dienos pateikti Savivaldybės administracijai duomenis, įrodančius, kad nekilnojamasis turtas neatitinka šio aprašo 4 punkte išvardintų kriterijų arba kad atitiktį kriterijams lemia viena ar kelios šios aplinkybės:

14.1. kai kompetentingos institucijos sprendimu yra nustatytas apribojimas disponuoti Sąraše nurodytu nekilnojamuoju turtu (išskyrus turto areštą, uždėtą jo savininkui dėl neteisėtos veiklos, ir šio turto įkeitimą / hipoteką) ir tais atvejais, kai turtu negalima naudotis ar jį valdyti dėl teisėsaugos institucijų (ar kitų kompetentingų institucijų) atliekamo tyrimo ar sprendimo byloje, susijusioje su šiuo nekilnojamuoju turtu, įsiteisėjimo;

14.2. kai dėl trečiųjų asmenų neteisėtų veiksmų nekilnojamasis turtas buvo suniokotas ir šis faktas konstatuotas kompetentingos institucijos išvadose, ir nuo įvykio praėjo mažiau negu šeši mėnesiai;

14.3. kai turtas buvo įsigytas ne anksčiau kaip prieš šešis mėnesius iki šio objekto įtraukimo į Sąrašą dienos;

14.4. kai įrašyto į Sąrašą turto naudotojas ėmėsi turto tvarkymo veiksmų ir turto būklės pagerinimas užfiksuotas atitinkamais dokumentais;

14.5. kai susidaro kitos objektyvios aplinkybės.

15. Komisija, išnagrinėjusi asmenų, kurių nekilnojamojo turto objektai įrašyti į Sąrašą, pateiktus duomenis, įrodančius, kad nekilnojamasis turtas neatitinka Aprašo 4.1-4.2 punktuose išvardintų kriterijų arba atitikimas kriterijams nulemtas vienos ar kelių 14.1–14.5 punktuose nurodytų aplinkybių, sprendžia dėl nekilnojamojo turto išbraukimo iš Sąrašo. Sprendimo projektą dėl Sąrašo pakeitimo parengia ir teikia Savivaldybės tarybai svarstyti Architekto skyrius.

16. Savivaldybės tarybos sprendimu patvirtinus Sąrašo pakeitimą, patalpų ir statinių, išbrauktų iš Sąrašo, valdytojams Architekto skyrius ne vėliau kaip per 10 darbo dienų raštu praneša apie jų valdomų objektų išbraukimą iš Sąrašo.

17. Praėjus 14 punkte nustatytam 30 kalendorinių dienų terminui, gavus duomenis iš asmenų apie tai, kad jų nekilnojamojo turto objektai įrašyti į Sąrašą nepagrįstai, Komisija ir Architekto skyrius atlieka veiksmus, nurodytus Aprašo 15 ir 16 punktuose.

IV. BAIGIAMOSIOS NUOSTATOS

18. Architekto skyrius Savivaldybės tarybos patvirtinto Sąrašo arba jo pakeitimo kopiją pateikia Alytaus apskrities valstybinei mokesčių inspekcijai prie Lietuvos Respublikos finansų ministerijos.“

______________

Pakeitimai:

1.

Alytaus rajono savivaldybės taryba, Sprendimas

Nr. K-103, 2017-05-18, paskelbta TAR 2017-05-22, i. k. 2017-08554

Dėl Alytaus rajono savivaldybės tarybos 2016 m. vasario 4 d. sprendimo Nr. K-27 „Dėl Nekilnojamojo turto, kuris yra nenaudojamas, apleistas, neprižiūrimas arba naudojamas ne pagal paskirtį, nustatymo tvarkos aprašo patvirtinimo“ pakeitimo

2.

Alytaus rajono savivaldybės taryba, Sprendimas

Nr. K-154, 2019-07-30, paskelbta TAR 2019-08-01, i. k. 2019-12695

Dėl Alytaus rajono savivaldybės tarybos 2016 m. vasario 4 d. sprendimo Nr. K-27 „Dėl Nekilnojamojo turto, kuris yra nenaudojamas, apleistas, neprižiūrimas arba naudojamas ne pagal paskirtį, nustatymo tvarkos aprašo patvirtinimo“ pakeitimo